Det her er et af de spørgsmål vi får aller oftest, og det er helt forståeligt. Luftrensere er nemlig først ved at blive populære i Danmark, mens man i andre lande har brugt dem i årevis. Kort sagt, så virker en luftrenser typisk ved, at suge luft ind gennem et HEPA-filter (High Efficiency Particulate Air), der filtrerer alt fra støv og pollen til mug og svampesporer. Derefter blæses den rene luft ud i rummet som du så kan nyde godt af. Der findes dog også en anden type luftrenser, der spreder negativt ladede ioner ud i rummet (det er slet ikke så farligt som det lyder), der binder sig til de dårlige partikler i luften og får dem til at falde til jorden. Derved renser den altså luften som man indånder, men fjerner ikke partiklerne helt, som ved et HEPA-filter. De kan så til gengæld let samles om med en moppe. Hos Renereluft.dk forhandler vi kun luftrensere med HEPA-filter, da det generelt er anset som den bedste metode uden andre sideeffekter.